ROKIŠKIO RAJONO SAVIVALDYBĖS ADMINISTRACIJOS DIREKTORIUS

**ĮSAKYMAS**

**DĖL SAVIVALDYBĖS NEKILNOJAMOJO TURTO NUOMOS SPECIALIOSIOS PROGRAMOS LĖŠŲ PASKIRSTYMO**

2024 m. balandžio 11 d. Nr. AV-234

Rokiškis

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Rokiškio rajono savivaldybės biudžeto sudarymo, vykdymo ir atskaitomybės tvarkos aprašo, patvirtinto 2023 m. balandžio 27 d. sprendimu Nr. TS-114 „Dėl Rokiškio rajono savivaldybės tarybos 2022 m. gegužės 27 d. sprendimo Nr. TS-142 „Dėl Rokiškio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“ pakeitimo“ 29 punktu:

1. Paskirstau dalį Savivaldybės nekilnojamojo turto nuomos specialiosios programos lėšų taip:

1.1. Pandėlio seniūnijai – 5 000,00 Eur;

1.2. Rokiškio kaimiškajai seniūnijai – 500,00 Eur;

1.3. Kamajų seniūnijai – 4 000,00 Eur;

1.4. Juodupės seniūnijai – 1 500,00 Eur;

1.5. Kriaunų seniūnijai – 6 500,00 Eur;

1.6. Jūžintų seniūnijai – 2 500,00 Eur.

2. Nurodau, kad 1 punkte paskirstytos lėšos turi būti naudojamos nekilnojamojo turto būklei gerinti – priedangų remontui.

3. Pavedu:

3.1. Turto valdymo ir ūkio skyriaus vedėjai Ernestai Jančienei kontroliuoti skirtų lėšų naudojimo teisėtumą ir ekonomiškumą;

3.2. 1 punkte nurodytų seniūnijų seniūnams ne vėliau kaip iki 2024 m. rugsėjo 30 d. Turto valdymo ir ūkio skyriaus vedėjai pateikti priedangų remonto atliktų darbų aktus.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Jaunimo reikalų koordinatorius (vyriausiasis specialistas),

vykdantis administracijos direktoriaus pareigas Gediminas Kriovė